Օլիմպիա Դուկակիս

**Օլիմպիա Դուկակիս** (; ), ամերիկացի դերասանուհի, «Օսկար» և «Ոսկե գլոբուս» մրցանակների դափնեկիր՝ «Լուսնի իշխանությունը» ֆիլմում իր դերի համար։ Էլլիս կղզու պատվավոր մեդալի դափնեկիր։

## Կենսագրություն
Օլիմպիա Դուկակիսը ծնվել է 1931 թվականի հունիսի 20-ին՝ Մասաչուսեթս նահանգի Լոուել քաղաքում՝ հույն ներգաղթյալներ Ալեքսանդրա և Կոնստանտին Դուկակիսների ընտանիքում։ Նա մի եղբայր է ունեցել՝ Ապոլլոնը։ Նրա զարմիկը՝ Մայքլ Դուկակիսը, նախկինում Մասաչուսեթսի նահանգապետն է եղել, իսկ 1988 թվականին՝ Դեմոկրատական կուսակցությունից  առաջադրվել է ԱՄՆ նախագահի թեկնածու։ Օլիմպիան կրթություն է ստացել Արլինգտոնի միջնակարգ դպրոցում և Բոստոնի համալսարանում։

1960-ական թվականների կեսերից նա սկսել է նկարահանվել։ Օլիմպիան երկրորդական դերեր է կատարել *«Lilith»*, *«John and Mary»*, *«Sisters»* և մի շարք այլ ֆիլմերում։ 1987 թվականին նրան հանրաճանաչություն է բերել «Լուսնի իշխանությունը» ֆիլմի թողարկումը, որտեղ նա խաղացել է Ռոուզ Կաստորինիի դերը։ Այդ դերի համար նա «Երկրորդ պլանի լավագույն դերասանուհի» անվանակարգում արժանացել է երկու մրցանակի՝ «Օսկար» և «Ոսկե գլոբուս»։ Օլիմպիան Ռոզիի դերը կատարել է *«Look Who's Talking»* (1989) ֆիլմի երեք մասերում։ Նա խաղացել է նաև *«Steel Magnolias»* (1989), *«In the Spirit»* (1990), *«Digger»* (1993) և շատ այլ ֆիլմերում։

1998 թվականին Օլիմպիա Դուկակիսը *«A Life for a Life»* հեռուստաֆիլմում կատարել է Շառլոտա Կիշկոյի դերը։ Այդ ֆիլմը նվիրված է եղել Ստեֆան Կիշկոյի իրական պատմությանը, որը երեխայի սպանության անարդար մեղադրանքով  ավելի քան 16 տարի անցկացրել է բանտում (Լեսլի Մոլսիդ)։

Օլիմպիան մասնակցել է նաև թատերական բեմադրությունների։ Նա խաղացել է բրոդվեյական *«Who's Who in Hell», «Social Security»* և *«Rose»* պիեսներում, արժանացել *«Obie»* և «Դրամա Դեսկ» մրցանակներին։ Բացի այդ, Օլիմպիան շատ է նկարահանվել հեռուստատեսությունում։ Առավել հայտնի է *«Joan of Arc»* հեռուստատեսային ֆիլմում խաղացած Բաբեթի մոր դերով (1999)։

2003 թվականին հրատարակվել է նրա ինքնակենսագրությունը՝ *«Ask Me Again Tomorrow: A Life in Progress»*։

1962 թվականին Օլիմպիան ամուսնացել է դերասան Լուիս Զորիչի հետ, որին պարգևել է երեք զավակ։ Նրանց ամուսնությունը տևել է մինչ Օլիմպիայի  մահը՝ 2018 թվականի հունվարի 30-ը։

## Ֆիլմագրության ընտրանի
* 1987 — *«[[Լուսնի իշխանություն (ֆիլմ)]]»* — *Ռոուզ Կաստորինի*
* 1988 — *«Working Girl»* — *տնօրեն*
* 1989 — *«Look Who's Talking»* — *Ռոզի*
* 1989 — *«Dad»* — *Բեթ*
* 1989 — *«Steel Magnolias»* — *Կլարի*
* 1990 — *«In the Spirit»*— *Սյու*
* 1990 — *«Look Who's Talking Too 2»* — *Ռոզի*
* 1992 — *«Over the Hill»* — *Ալմա Հարրիս*
* 1993 — *«The Cemetery Club»* — *Դորիս Սիլվերման*
* 1993 — *«Look Who's Talking Too 3»* — *Ռոզի*
*1993 — *«Digger»* — *Բի*
* 1994 — *«Naked Gun 33⅓: The Final Insult»* — *[[Կամեո]]* (տիտրերում նշված չէ)
* 1994 — *«I Love Trouble»* — *Ջինի*
* 1995 — *«Mr. Holland's Opus»* — *Հելեն Ջեյքոբս*
* 1995 — *«[[Հզոր Աֆրոդիտե]]»*  (*«Mighty Aphrodite»*)— *Իոկաստա*
* 1995 — *«Jeffrey»* — *տիկին Մարկանժելո*
* 1996 — *«Mother»* — *տիկին Ջեյ*
* 1997 — *«Picture Perfect»* — *Ռիտա Մոսլ*
* 1998 — *«Mafia!»* — *Սոֆիա*
* 1999 — *«Joan of Arc»* — *Բաբեթի մայրը* (TV)
* 2004 — *«[[Գրադարանավար։ Ճակատագրի նիզակի որոնումներով]]»* (*«The Librarian: Quest for the Spear»*) — *Մարգի Կարսեն*
* 2006 — *«Away from Her»* — *Մերի*
* 2007 — *«[[Կանանց երկրում (ֆիլմ)|Կանանց երկրում]]»* (*«In the Land of Women»*)

## Մրցանակներ
* 1988 թվական — «Ոսկե գլոբուս» մրցանակ՝ «Երկրորդ պլանի լավագույն դերասանուհի» անվանակարգում («Լուսնի իշխանություն» ֆիլմ)
* 1988 թվական — «Օսկար» մրցանակ՝ «Երկրորդ պլանի լավագույն դերասանուհի» անվանակարգում («Լուսնի իշխանություն» ֆիլմ)

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Բոստոնի համալսարանի շրջանավարտներ
Կատեգորիա:Դերասաններ այբբենական կարգով
Կատեգորիա:Դերասանուհիներ այբբենական կարգով
Կատեգորիա:Երկրորդ պլանի լավագույն դերասանուհի Օսկարի մրցանակակիրներ
Կատեգորիա:Թատրոնի դերասաններ
Կատեգորիա:Կինոդերասաններ
Կատեգորիա:Թատրոնի ամերիկացի դերասանուհիներ